b'\n_START_ARTICLE_\nDelilah Rene\n_START_PARAGRAPH_\nSi Delilah Rene Luke (ipinanganak noong Pebrero 15, 1960 sa Reedsport, Oregon), na mas palaging nakikilala bilang Delilah lamang, ay isang Amerikanang personalidad sa radyo, may-akda, at manunulat ng awitin, na higit na kilala bilang isang panggabing programa na mahihilingan ng awit na naihahandog din sa pinaglalaanang tao, na may tinatayang 7 milyong mga tagapakinig.\n_START_SECTION_\nPormat\n_START_PARAGRAPH_\nAng programa, payak na nakikilala bilang Delilah, nakikilala rin bilang Love Songs with Delilah at Delilah After Dark, ay nagsisimula tuwing ika-7 ng gabi hanggang sa hatinggabi ayon sa katutubo o lokal na oras, bagaman may mangilan-ngilang mga estasyon (katulad ng WRCH) na nagsasahimpapawid ng palabas magmula hatinggabi hanggang ika-5 ng umaga.  Nagbibigay siya ng mga payo sa ugnayan o relasyon sa pagitan ng mga kahilingang tugtugin at nilalarawan niya ang kanyang sarili bilang "the queen of sappy love songs" o "ang reyna ng makalalag-luhang (makatas na) mga awitin ng pag-ibig".  Isa sa mga panulukang-bato ng kanyang palabas ay ang paggamit ng mga mananawag.  Sa kadalasan, sinasabi ng tumatawag ang kanilang kalagayan o kuwento kay Delilah, at pagkaraan ay pumipili si Delilah ng isang kanta na nadarama niyang pinaka tumutugma sa situwasyon ng mananawag.  Nagpapatugtog din siya ng mga awit na tuwirang hinihiling. _NEWLINE_Orihinal na naririnig lamang tuwing karaniwang gabi lingu-linggo (walang Sabado at walang Linggo), ang mga estasyon na tumatangkilik kay Delilah ay maaari nang ipalabas ngayon ang programa anim o pitong gabi bawat linggo, na karamihan nga sa mga estasyon ay nagdaragdag ng kahit na isang palabas tuwing Sabado o Linggo bilang dagdag sa palabas na gabi-gabi tuwing Lunes hanggang Biyernes._NEWLINE_May ilang makukuhang mga bersyon ng programa, at sa ilang mga pagkakataon, malaya ang mga estasyo ng radyo na ipalit ang kanilang mga awit sa talaan ng mga pinatutugtog.'